als_Latn dik_Latn sag_Latn
Ambasadori Malaj mori pjesë në ekspozitën «Besa-Kod i nderit» në Lozanë
Lozanë, 12 shkurt 2015- Vazhdon hapja e ekspozitave të projektit «Besa-Kod i nderit» i shqiptarëve, projekt i cili që nga prilli i vitit 2014 zhvillohet në shumë qytete të Zvicrës, nën patronatin e ambasadorit të Kosovës, Naim Malaj (që ishte i pranishëm në hapje të kësaj veprimtarie ekspozuese), atij të Izraelit, Yigal B. Caspi, dhe të atij të Shqipërisë, Ilir Gjoni.
Lozanë, 12 shkurt 2015 - Vazhdon hapja e ekspozitave të projektit «Besa-Kod i nderit» i shqiptarëve, projekt i cili që nga prilli i vitit 2014 zhvillohet në shumë qytete të Zvicrës, nën patronatin e ambasadorit të Kosovës, Naim Malaj (që ishte i pranishëm në hapje të kësaj veprimtarie ekspozuese), atij të Izraelit, Yigal B. Caspi, dhe të atij të Shqipërisë, Ilir Gjoni.
Në hapjen ekspozitës në Lozanë, njëri ndër qytetet më të mëdha në Zvicër, ishin të pranishëm një numër i madh vizitorësh dhe folësish nga nivelet më të larta të shtetit helvetik, duke përfshirë kryetaren e Komisionit federal kundër racizmit, anëtaren e Komisionit federal për migrim, një këshilltare nacionale, një deputet kantonal, vetë kryetarin e qytetit të Lozanës dhe kolegun e tij ekzekutiv, si dhe 12 këshilltarë të Kuvendit Komunal të qytetit.
Kryetari i Qytetit të Lozanës, Daniel Brélaz tha se Lozana është ndier e nderuar që është qyteti i parë në të cilën kjo ekspozitë mbahet në gjuhën frënge, duke theksuar se Lozana është një qytet multikultural, pasi 40 për qind e banorëve është me prejardhje jo zvicerane. Duke iu referuar aktit të shpëtimit të hebrenjve nga shqiptarët, kryetari i Lozanës tha se shpesh popujt duke u ballafaquar me barbarinë, kulturat e ndryshme bashkohen.
Presidentja e Komisionit federal kundër racizmit, Martin Brunschwig Graf, përmendi faktin e rrallë kur Shqipëria, ka pasur më shumë hebrenj pas lufte se para Luftës së Dytë Botërore, sepse përkundër kërcënimit me vdekje, familjet shqiptare kanë rrezikuar jetërat e tyre dhe i kanë shpëtuar hebrenjtë.
Joël Herzog, nga organizata «Miqtë e Yad Vashemit», fotografit të famshëm hebre që i bëri fotot dhe i strukturoi për një ekspozitë lëvizëse funksionale, tha se kjo ekspozitë është e para në gjuhën frënge që po shfaqet në Lozanë, dhe ajo do të vazhdojë të shfaqet në Gjenevë, ndërsa për një vit do të udhëtojë dhe shfaqet edhe në Francë. Ajo ka falënderuar popullin shqiptar për këto veprime shembullore në momentin kur të tjerët kanë mbyllur dyert, ndërsa shqiptarët i hapën ato dhe shpëtuan hebrenjtë, që kishin kërkuar strehim, të ndjekur për shfarosje nga nazifashizmi gjatë luftës së Dytë Botërore.
Ekspozita do të mbetet e hapur, duke shpërfaqur një pamje të shumë mirë edhe për komunitetin shqiptar në Zvicër, e cila e përkrahur edhe me ndihmë e saj konkrete si në organizim, logjistikë, mbarëvajtje, shërbimin me prodhime nga Kosova si dhe ushqime tradicionale shqiptare.
als_Latn als_Latn als_Latn als_Latn als_Latn als_Latn als_Latn als_Latn